Larsen ble journalist i 1967 og la etter hvert karrieren som rockesanger til side. Han ble en kristen, og dette kom til å prege virket hans de neste årene. Han startet ungdomskoret Gospel i 1969. Med dette koret laget han to LP-er. Fra 1974 til 1978 var han sekretær for KFUM i Trondheim og Bergen. Mens han oppholdt seg i Trondheim, startet han landets første barnegospelkor, noe som ble opptakten til hundrevis av barnekor over hele landet. I 1975 ga han ut LP-en og en instruksjonsbok med samme navn. Det ble også laget et eget TV-program med som tittel, men programmet ble nektet sendt på luften da kringkastingssjef Elster mente det var for «forkynnende». I Trondheim laget han også albumet , der han hyllet 60-tallets politiske idealer.